તાજેતરમાં સરકારે બીએસ 6 ધોરણ લાગૂ કરવાની જાહેરાત કરી હતી. એપ્રિલ 2020થી ભારતમાં બીએસ-6 એમિશન નોર્મને લાગૂ કરવામાં આવશે. હકીકતમાં બીએસ-6 ફ્યૂલમાં સલ્ફરનું પ્રમાણ ઘણું ઓછું હોય છે, જેના કારણે પ્રદુષણ પણ ઓછું ફેલાય છે. બીજી તરફ બીએસ-6 વાળા વાહનોથી નાઇટ્રોજન ઓક્સાઇડનું 89 ટકા અને પીએમનું 52 ટકા ઓછું ઉત્સર્જન થશે. જોકે બીએસ-4 વાહનોનો સ્ટોક ખત્મ કરવા માટે ગ્રેસ પીરિયડ આપવા માટે માંગ કરાઇ હતી.